b'\n_START_ARTICLE_\nSeverna Amerika (meglica)\n_START_SECTION_\nOsnovni podatki\n_START_PARAGRAPH_\nSeverna Amerika je velika, pokriva ve\xc4\x8d kot \xc5\xa1tirikrat ve\xc4\x8dje obmo\xc4\x8dje kot polna Luna, vendar je njena povr\xc5\xa1inska svetlost nizka in ne more biti videna s prostim o\xc4\x8desom. Z uporabo posebnih filtrov jo lahko vidimo pod temnim nebom tudi brez opti\xc4\x8dne pomo\xc4\x8di. Njena oblika in rde\xc4\x8da barva, ki jo seva ionizirani vodik, se poka\xc5\xbeeta le na fotografijah._NEWLINE_Severna Amerika in bli\xc5\xbenja meglica Pelikan sta v resnici dela istega medzvezdnega oblaka ioniziranega vodika (podro\xc4\x8dje H II). Med Zemljo in meglico le\xc5\xbei oblak medzvezdnega prahu, ki prepre\xc4\x8duje pot svetlobi meglice, jo deli na dva dela in ji daje navidezno obliko, ki jo vidimo. Oddaljenost meglice ni to\xc4\x8dno znana, prav tako ne zvezda, ki povzro\xc4\x8da ionizacijo. \xc4\x8ce je to Deneb, kot nekateri domnevajo, le\xc5\xbei meglica pribli\xc5\xbeno 1800 svetlobnih let, njen premer pa 100 svetlobnih let._NEWLINE_Meglico je odkril William Herschel leta 1786.'